GFPT วิ่ง 5% โบรกชี้ Q2 โตต่อ รับส่งออก-ดีมานด์เพิ่ม อัพกำไรปีนี้ขึ้น 54% ชูเป้า 18.20 บ.
GFPT วิ่ง 5% โบรกชี้ Q2 โตต่อ รับส่งออก-ดีมานด์เพิ่ม และราขายที่ปรับตัวขึ้นหนุน อัพกำไรปีนี้ขึ้น 54% แตะ 1.34 พันลบ. ชูเป้า 18.20 บ.
GFPT วิ่ง 5% โบรกชี้ Q2 โตต่อ รับส่งออก-ดีมานด์เพิ่ม และราขายที่ปรับตัวขึ้นหนุน อัพกำไรปีนี้ขึ้น 54% แตะ 1.34 พันลบ. ชูเป้า 18.20 บ.
13 พ.ค. 2565

ผู้สื่อข่าวรายงานว่าวันนี้ (13 พ.ค. 2565) ราคาหุ้นบริษัท จีเอฟพีที จำกัด (มหาชน) หรือ GFPT ณ เวลา 12:17 น. อยู่ที่ระดับ 15.60 บาท เพิ่มขึ้น 0.80 บาท หรือ 5.41% โดยทำจุดสูงสุดที่ 15.90 บาท และทำจุดต่ำสุดที่ 15.10 บาท ด้วยมูลค่าการซื้อขาย 421.07 ล้านบาท

บล.เอเชีย เวลท์ ระบุในบทวิเคราะห์ (13 พ.ค. 2565) ว่า แนวโน้มผลประกอบการไตรมาส 2/2565 ฟื้นตัวจากงวดเดียวกันของปีก่อน มาจาก (1) ปริมาณการส่งออกที่เพิ่มขึ้น หลังจากสถานการณ์ COVID-19 ในหลายประเทศเริ่มคลี่คลาย ส่งผลให้การบริโภคโดยรวมฟื้นตัว (2) การบริโภคภายในประเทศที่ปรับตัวดีขึ้น หลังจากกิจกรรมทางเศรษฐกิจฟื้นตัว และ (3) ราคาขายที่ปรับตัวสูงขึ้นทั้งในและต่างประเทศ ส่งผลให้คาดว่าอัตรากำไรดีขึ้นจากงวดเดียวกันของปีก่อน แต่ทรงตัวจากไตรมาสก่อน โดยราคาขายที่ปรับเพิ่มช่วยชดเชยต้นทุนวัตถุดิบอาหารสัตว์ที่ยังทรงตัวในระดับสูง
ทั้งนี้ทางฝ่ายวิจัยได้ปรับประมาณการรายได้รวมปี 2565-2566 ขึ้นปีละ 8% เป็น 15,986 ล้านบาท และ 16,967 ล้านบาท ตามลำดับ จากการฟื้นตัวของการบริโภคทั้งในและต่างประเทศ และปรับสมมุติฐานอัตรากำไรขั้นต้นปี 2565-2566 เป็น 14% และ 14.30% จากเดิม 12% และ 13% จากราคาขายที่ปรับตัวดีขึ้น ส่งผลให้ปรับประมาณการกำไรสุทธิปี 2565 ขึ้น 54% อยู่ที่ 1,345 ล้านบาท และปี 2566 ขึ้น 34% อยู่ที่ 1,469 ล้านบาท แนะนำ “ซื้อ” ราคาป้าหมาย 18.20 บาท